Fra Tvittjønna (242 moh.) og Langevann (230 moh.) renner til Steinsvannet/Østervann (217 moh.). Dette vannet får også tilførsel fra Skrelletjenn (ca. 221 moh.) og fra Vestervann (222 moh.). Fra Østervann danner Stigselva kommunegrense mellom Birkenes og Grimstad, og renner gjennom Ålekjerrvann og noen mindre høler til Hundlandsvannet (183 moh.). En del mindre tjern og vann fra Grimstadsiden renner også ut i Hundlandsvannet. Deretter får elva vanntilførsel fra Beislandstjenna og Beislandsvannet (180 moh.). Gjennom flere mindre tjønn og høler når elva den stille flytende Storelona og Stigslelona (169 moh.) og videre til Lindvann (122 moh.).